**CUPA MINISTRULUI FINANȚELOR LA JOCURI INTELECTUALE,**

**EDIȚIA a II-a**

**Organizatori: Ministerul Finanțelor din Republica Moldova și Clubul Moldovenesc de Jocuri Intelectuale (echipa ACORD)**

**Runda I**

1. În întrebare sunt înlocuiri.

Pentru a-și încălzi fiica, Pablo Escobar a ars două „cărți”. Se presupune că „cartea” a apărut în jurul anului 1300. Ce a fost înlocuit prin carte?

**Răspuns:** milion

**Comentariu:** Baronul drogurilor, Pablo Escobar, avea foarte mulți bani cash, de aceea putea să-și permită să ardă câteva milioane. „Milionul” este una dintre denumirile cărții ce descrie călătoriile lui Marco Polo.

**Autor:** Alexandru Fala

**Sursa:** https://en.wikipedia.org/wiki/The\_Travels\_of\_Marco\_Polo,

http://muzey-factov.ru/tag/money

1. Atenție banc:

Un client intră într-o renumită bancă elvețiană.

„Aș dori să plasez o jumătate de milion de dolari la dumneavoastră”, îi șoptește clientul bancherului.   
„Puteți să vorbiți normal, domnule”, răspunde bancherul. „La noi în bancă nu trebuie să-ți fie ...” . Terminați bancul cu 4 cuvinte în română.

Răspuns: rușine că ești sărac

Autor: Egor Boaghi

1. Pe plan internațional, ALFELE au fost impulsionate de circulaţia forţei de muncă din ţările mai puţin dezvoltate către cele avansate, de plecare la studii a tinerilor şi de extinderea relaţiilor între familii. În Republica Moldova, în prezent, sunt posibile două modalități de efectuare a ALFELOR: prin bănci sau prin intermediul unei companii intermediare. De asemenea, într-un spot publicitar se arată că, în mod ironic și fantastic, ALFELE din Evul Mediu erau efectuate cu ajutorul catapultei. Numiți prin trei sau patru cuvinte ce am înlocuit prin ALFELE.

Răspuns: Transferuri internaționale de bani / transferuri bănești internaționale

Criteriu: „Transferuri de bani” – se acceptă.

Autor: Eugen Zolotco

Sursă: <http://bancamea.md/news/transferuri-internaionale-de-bani-swift-sau-prin-intermediul-sistemelor-de-transfer-rapid>

1. Acest renumit politician și om de vază, pe lângă toate funcțiile înalte de stat deținute pe parcursul anilor mai era și savant, fiind, (conform wikipediei) agronom, arhitect, arheolog, paleontolog, inventator, colecționar și scriitor. Poate datorită ultimului fapt anume lui i s-a propus să scrie textul Declarației de Independență. Scrieți despre cine este vorba, dacă era al III-lea.

Răspuns: Thomas Jefferson

Autor: Ina Orlova

Sursă: <https://ru.wikipedia.org/wiki/%D0%94%D0%B6%D0%B5%D1%84%D1%84%D0%B5%D1%80%D1%81%D0%BE%D0%BD,_%D0%A2%D0%BE%D0%BC%D0%B0%D1%81>

1. Este interesantă legătura dintre cinematografie și această profesie. Astfel printre câștigătorii premiului Oscar au fost filme, a căror personaj principal era un reprezentant al acestei profesii, cum ar fi: Itzhak Stern în *Schindler’s List* sau Oscar Wallace în *The Untouchables*. În engleză, cuvântul ce definește această profesie, este unicul cuvânt ce conține trei litere duble alăturate.

Peste un minut, scrieți despre ce profesie este vorba.

**Răspuns:** contabil

**Comentarii:** În limba engleză, cuvântul ”bookkeeper”

Autor: Veronica Sirețeanu

Sursa: <https://www.icas.com/ca-today-news/ten-facts-for-international-accounting-day>

<https://www.arbitrue.com/blog/7-fun-facts-bookkeeping-accounting-can-cool/>

1. Să mai continuăm un pic subiectul contabililor. Chiar de sunt persoane ce tind să fie destul de exacte și realiste în ceea ce ține de activitatea de zi cu zi, de rând cu inspectorii fiscali, bancherii și brockerii, contabilii au, în palmaresul sfinților catolici, un sfânt al lor. Acesta făcea parte din clubul select a „celor doisprezece”, având numele din născare de Levi, propovăduind în Etiopia. Peste un minut, scrieți despre ce sfânt este vorba, dacă un purtător al acestui nume era un adversar al lui Vasile Lupu.

**Răspuns:** Matei

**Comentarii:** Evanghelistul Matei (Levi) era vameș de profesie și a răspuns la chemarea lui Isus, lăsând în spate toate beneficiile financiare ale existenței lui lumești. Matei Basarab era domn al Munteniei și era într-un conflict continuu cu Vasile Lupu, domn al Țării Moldovei.

Autor: Veronica Sirețeanu

Sursa: <https://www.libertateapentrufemei.ro/articol/sfantul-matei-55023>

<https://adevarul.ro/locale/suceava/vasile-lupu-matei-basarab-prietenie-dusmanie-complotat-uciderea-unui-grec-apoi-s-au-razboit-campul-lupta-1_5566f967cfbe376e35aec5e4/index.html>

1. Napoleon a construit o fabrică în suburbiile Parisului pentru a efectua diversiuni împotriva statelor adverse. În timpul campaniei împotriva Rusiei, fabrica a fost mutată în Varșovia și apoi în Vilnius. Însă din cauza confundării dintre literele ruse „д” și „л”, impactul acțiunii subversive a fost redus. În ce consta diversiunea?

**Răspuns:** falsificarea banilor

**Comentariu:** Napoleon a construit o fabrică pentru a falsifica banii. Însă pe bancnotele falsificate ruse în cuvântul „государственная” în loc de litera „д” era „л” . Drept urmare, banii falsificați puteau fi recunoscuți ușor.

**Autor:** Fala Alexandru

**Sursa:** V. Z. Cerniak, Популярная история экономики и бизнеса, Moscova, 2002

1. Cea mai mare parte a banilor din lumea de azi sunt bani „fiat” sau banii care nu sunt acoperiți de aur sau alte metale. Termenul „fiat” vine de la limba latină și se traduce AȘA. Banii sunt acceptați pur și simplu pentru că un guvern declară banii ca fiind moneda sa oficială. AȘA este o parte din principiul lansat de Adam Smith ca element fundamental al liberalismului economic. Peste un minut, scrieți ce a fost substituit prin AȘA?

**Răspuns:** „Laissez-faire” sau „lăsa să fie făcut".

**Criteriu:** după sens

**Comentariu**: „Laissez-faire” este un termen din [franceză](https://ro.wikipedia.org/wiki/Limba_francez%C4%83) cu traducerea literală „lăsați să facă”) este un sistem economic în care tranzacțiile între părțile private sunt libere de intervenția [guvernului](https://ro.wikipedia.org/wiki/Guvern), cum ar fi reglementarea, privilegiile, tarifele și subvențiile. Denumirea de „laissez-faire” face parte dintr-o frază mai mare în [franceză](https://ro.wikipedia.org/wiki/Limba_francez%C4%83) și, practic, se traduce prin „lăsați să facă”, dar în acest context înseamnă, de obicei, „dați drumul”.

**Autor:** Veronica Sirețeanu

**Sursa:** <https://www.factretriever.com/money-facts> , https://ro.wikipedia.org/wiki/Laissez-faire

1. Întrebare inspirată din gândurile lui Dorian Furtună: Regele Franţei Filip al VI-lea, numit şi Norocosul, care a guvernat în secolul XIV, i-a întrebat odată pe dvorenii săi, de ce tot mai puţine venituri vin în caznaua statului.

- Care e cauza?!, întrebă regele.

Dvorenii tăcură jenaţi. Atunci bufonul de curte luă o bucată de X şi i-o dădu unui dvorean, rugându-i să o transmită mai departe regelui. Până la rege X a ajuns altfel de tot.

- Iată care-i cauza!, adăugă malițios bufonul.

Atenție, întrebare: Ce am înlocuit prin X?

**Răspuns:** gheața

**Autor:** Veronica Sirețeanu

**Sursa:** pagina de facebook al lui Dorian Furtună: <https://www.facebook.com/dorian.furtuna>

1. Atenție, blitz triplu.
2. Reproduceți inscripția ce poate fi întâlnită în filmele într-o anumită limbă și conform, unor surse, a apărut până la Primul Război Mondial.
3. Numiți top domeniu apărut aproximativ 33 de ani în urmă, ce inițial a fost destinat organizațiilor comerciale.
4. Numiți ce cuvânt englez conform unor surse provine din italiană, dacă cuvântul inițial a avut semnificație de masă.

**Răspuns:** (a) Fin; (b) Com; (c) Bank

**Comentariu**: Din răspunsurile obținute puteți obține denumirea băncii FinComBank

**Autor:** Egor Boaghi

**Sursă:** <https://www.quora.com/What-does-fin-mean-at-the-end-of-a-film-or-story>

<https://en.wikipedia.org/wiki/.com>, <https://en.wikipedia.org/wiki/Bank>

1. După ce în anul 1826 Anglia a renunțat la metoda de plată și evidență a impozitelor cu ajutorul „banilor din lemn” (tally sticks), a fost emis ordin de nimicire a acestei arhive. Evenimentele care au urmat la 16 octombrie 1834 au servit drept sursă de inspirație pentru William Turner și alți pictori. Răspundeți cât mai exact, ce au imortalizat ei în picturi?

**Răspuns:** Incendiul Parlamentului din Londra (Palata Lorzilor, Abația Westminster)

**Autor:** Ina Orlova

**Surse:** <http://www.tart-aria.info/derevyannye-dengi-velikobritanii/>

<http://tempora.club/pozhar-parlamenta-skandal-i-tyorner/>

1. Blitz dublu, muzical românesc.
2. În această piesă muzicală, cei doi soliști, dar și invitatul special al acestora, îndeamnă ascultătorul să cheltuie cât mai mulți bani ca o antiteză a procesului de economisire, care este unul ce nu e binevenit în contextul câștigurilor de milioane. Scrieți despre ce piesă este vorba.
3. În această piesă muzicală, membrii formației specifică două „rele” ce îi macină în mod special. Aceste 2 „rele” și sunt titlul piesei din 1999. Scrieți despre ce două elemente este vorba.

**Răspuns:** (a) Bagă bani; (b) Banii și fetele

**Comentarii**: Pentru (a) – Puya si Don Baxter - Baga Bani (Special Guest Connect-R), pentru (b) – Valahia - Banii si fetele

**Autor:** Veronica Sirețeanu

**Sursa:** <https://www.youtube.com/watch?v=ZgbJb6ybNe4>,

<https://www.versuri.ro/versuri/puya-don-baxter-baga-bani-_fux6.html>, <https://www.youtube.com/watch?v=b0ueTycwkaQ>,

**Runda II**

1. Șeful FMI, Christine Lagarde, luptă cu încăpăținare împotriva acuzațiilor de fraudă financiară. În acest sens, francezii regândesc uneori expresia generalului Cumbron, în care se menționează ACEASTA. Scrieți ce este ACEASTA.

**Răspuns:** Garda.

Trecut: vechiul gardian, garda lui Napoleon.

**Comentariu:** Potrivit legendei, „Garda moare, dar nu renunță" - aceasta este reacția generalului Cumbron la oferta de a se preda în bătălia de la Waterloo. În franceză, garda – "la garde" – este aproape identică cu numele președintelui FMI. De aceea, francezii înțeleg uneori această frază ca "Lagarde moare, dar nu renunță".

**Autor:** Grigori Alhazov (adaptat de Veronica Sirețeanu)

**Sursa:** <http://www.humanite.fr/societe/affaire-tapie-lagarde-ciblee-par-une-enquete-477372>, <http://en.wikipedia.org/wiki/Pierre_Cambronne>

1. Atenție! Blitz dublu, financiaro-epigramic.
2. *”Perpetuum mobile”*

*Am alergat atâţia ani  
Cu ALFA după Y-ce.  
Iar astăzi, când mă lasă toate,  
Cu Y-ce după ALFA.*

Scrieți ce a fost înlocuit prin ALFA și Y, dacă, în cutumă, de sărbători ambele elemente sunt prezente în urări.

1. Și un pic de umor negru. „*Unui X ce trece Styxul”*

*Jucând în viaţă un rol de seamă,  
Charon, ce dare îmi impui?  
-Ca X, eşti scutit de BETA,  
Că mi-ai trimis clienţi destui.*

Ce a fost înlocuit prin X și BETA

**Răspuns:** (a) sănătate, bani; (b) medic, vamă

**Autor:** Veronica Sirețeanu

**Sursa:** <http://www.citatepedia.ro/index.php?id=52429>

1. Cleante a găsit un cămătar, pe urmașul lui Euclio. Însă cămătarul dă împrumuturi cu o rată a dobânzii exorbitantă de 25%. Care este numele cămătarului?

**Răspuns:** Harpagon

**Comentariu:** Harpagon este eroul central al piesei lui Moliere „Avarul”. Cleante este alt figurant al piesei „Avarul” și e fiul lui Harpagon. Euclio este strămoșul literar a lui Harpagon. Euclio este eroul avar din piesa „Aulularia” scrisă de romanul Plaut.

**Autor:** Alexandru Fala

**Sursa:** Ana-Maria Nistor, Cele mai frumoase 100 piese de teatru povestite pe scurt, București, ed. „Orizonturi”, 2012

1. Horațiu scria despre acest dramaturg: „e ahtiat să vâre bani în buzunar și, după ce și-a atins scopul, nu-l mai interesează câtuși de puțin dacă piesa lui cade sau se ține pe picioare.” Care este numele acestui dramaturg?

**Răspuns:** Plaut/ Titus Maccius Plaut

**Comentariu:** Despre Plaut am putut afla din comentariul întrebării despre avarul Harpagon. Probabil, Plaut a transpus lăcomia sa în personajul său Euclio.

**Autor:** Alexandru Fala

**Sursa:** Ana-Maria Nistor, Cele mai frumoase 100 piese de teatru povestite pe scurt, București, ed. „Orizonturi”, 2012

1. Atenție! Blitz dublu, financiar-etimologic, dulce-acriu.
2. Bovinele (care includ oile, cămilele și alte animale) sunt prima și cea mai veche formă de bani. Acestea erau cuantificate pornind de la o parte a corpului, o persoană ce posedă multe bovine fiind considerată deținătoare a unui X impunător. Ce este X?
3. Y provine din italiană și se traduce literalmente ca „bancă spartă". În anii de dezvoltare timpurie a sistemului bancar, persoanele făceau schimb, depozitau și împrumutau bani, făcându-și acțiunile pe o bancă. Dacă omul de la bancă, sau „bancherul", a rămas fără bani sau a fost nedrept, banca lui era spartă. Numiți Y în engleză sau care este echivalentul în română a acestuia?

**Răspuns:** (a) capital; (b) faliment sau bankrupt

**Comentarii:** Fiecare cap de vite a fost numit caput, care este latin pentru „cap". Astfel, o persoană cu o mulțime de vite avea o mulțime de caput sau „capital", un cuvânt folosit încă astăzi pentru a descrie banii. Blitzul e dulce-acriu deoarece te aruncă din extrema dulce (a capitalului) în cea acră – a falimentului.

**Autor:** Veronica Sirețeanu

**Sursa:** <https://www.factretriever.com/money-facts>

1. În Evul Mediu, cavalerii nu doreau să transporte bani din cauza tâlhăriilor. În schimb, cavalerii purtau ACESTEA. Atunci când un cavaler rămânea la un han, de exemplu, el utiliza ACEASTA pentru a confirma consumația. Proprietarul hanului aducea mai târziu factura în castelul cavalerilor pentru a fi plătită. La începutul anilor ’90, acestea erau utilizate, în special, de bărbații înstăriți, iar acum sunt obiectul unor jucării dedicate copiilor. Scrieți cât mai exact ce sunt acestea?

**Răspuns:** Inel cu ștampilă sau inele signet

**Autor:** Veronica Sirețeanu

**Sursa:** <https://www.factretriever.com/money-facts>

1. Conform unei glume: „În prima zi Dumnezeu a creat soarele, așa că Diavolul a contraatacat și a creat arsurile solare. În a doua zi, Dumnezeu a creat sexul. Ca răspuns, Diavolul a creat căsătoria. În a treia zi Dumnezeu a creat un economist. Aici i-a fost mai greu Diavolului, dar după ce a stat si s-a gândit mult, Diavolul a creat ...” Vă rugăm să identificați cine sau ce a fost creat de Diavol ca răspuns, dacă se știe că răspunsul conține un numeral ordinal.

**Răspuns:** un al doilea economist

**Autor:** Egor Boaghi

**Sursă:** <http://www.bankingnews.ro/bancuri-cu-bancheri.html>

1. În întrebare este o înlocuire.

Dacă un pirat murea pe mare şi corpul său ajungea pe o plajă necunoscută, „banii” îi plăteau înmormântarea. Pirații îşi gravau uneori locul de baştină pe „bani” în speranța că trupul putea fi întors la familie. Ce a fost înlocuit prin ”bani”?

**Răspuns:** cercei

**Autor:** Alexandru Fala

**Sursa:** http://muzey-factov.ru/tag/money

1. Conform unei versiuni, ALFA, care este considerată cea mai importantă relicvă a istoriei egiptene, este un document fiscal prin excelență. ALFA fost inscripționată în jurul anului 200 B.C. în timpul domniei regelui Ptolemeu al V-lea. De fapt, un procent mare din toate documentele antice sunt înregistrări fiscale de un fel sau altul. ALFA avea o particularitate ce a devenit ulterior un element extrem de important pentru a înțelege cultura egipteană. Scrieți ce a fost înlocuit prin ALFA.

**Răspuns:** Piatra din Rosetta

**Comentarii**: Piatra din Rosetta este o [stelă](https://ro.wikipedia.org/wiki/Stel%C4%83) [egipteană](https://ro.wikipedia.org/wiki/Egipt), datând din anul [196 î.Hr.](https://ro.wikipedia.org/wiki/196_%C3%AE.Hr.), din timpul domniei regelui [Ptolemeu al V-lea](https://ro.wikipedia.org/wiki/Dinastia_Ptolemeic%C4%83), care are trei inscripții ale aceluiași text în trei limbi antice diferite.

**Autor:** Veronica Sirețeanu

**Sursa:** <https://www.factretriever.com/taxes-facts>

1. Conferința s-a desfășurat în iulie, într-o localitate din SUA ce este înconjurată de pădurea ce are denumirea „Muntele Alb” („White Mountain National Forest” în engleză). Care este denumirea acestei localități?

**Răspuns:** Bretton Woods

**Comentariu:** Pe lângă „forest”, un alt cuvânt care semnifică pădure în limba engleză este „wood”. În 1944, la Bretton Woods s-a desfășurat conferința în care au fost puse bazele sistemului financiar internațional de după cel de-al doilea Război Mondial.

**Autor:** Alexandru Fala

**Sursa:** https://en.wikipedia.org/wiki/Bretton\_Woods\_Conference, <https://en.wikipedia.org/wiki/Bretton_Woods,_New_Hampshire>

1. Blitz triplu:
2. Ce cuvânt provine de la grecescul „adamas” care înseamnă invincibil, neînfrânt?
3. Spune-ți în spaniolă „argint mic”.
4. Ce cuvânt provine de la termenul latin ce însemna „roșu”?

**Răspuns:** 1. diamant; 2. platina; 3. rubin

**Autor:** Fala Alexandru

**Sursa**: http://blog.coriolan.ro/2016/04/12/10-lucruri-umitoare-pe-care-nu-le-stiati-despre-diamante/, https://ro.wikipedia.org/wiki/Platină

1. Fiind considerat unul din cele mai ingenioase efecte sonore din istoria muzicii rock, ritmul de 7/8 a acestei piese este sugerat de o simfonie a bătăilor pe mașina de casă și control cu o linie joasă de chitară amenințătoare. Autorul piesei muzicale este bine-cunoscut pentru că a oferit câteva din cele mai mizantropice versuri din anii ‘70, dar pentru moment are un subiect universal, care afirmă că cei care au mai mulți bani, obțin mai mult. Nu vă rugăm să numiți piesa, scrieți ce formație are această piesă pe albumul din 1973.

**Răspuns:** Pink Floyd

Comentariu: Este vorba de piesa „Money” a formației Pink Floyd de pe albumul „The dark side of the moon”

**Autor:** Veronica Sirețeanu

**Sursa:** <https://www.thoughtco.com/classic-pop-songs-about-money-2522323>

<https://www.thoughtco.com/top-songs-about-paying-taxes-748249>

**Runda III**

1. În Evul Mediu, În Boemia, pentru a obține statutul unui oraș, o așezare trebuia să aibă o judecătorie proprie, o fabrică de bere și o ALFA. Cea mai lungă ALFA a fost construită în sec. al XIX-lea de la Himalaya până la Golful Bengal de compania Britanică de Est, care a avut un monopol comercial în India asupra minelor de sare, în dorința de a-și proteja profiturile de contrabandiști și hoți, având o întindere de 4.000 de kilometri, păzită de 14.000 de soldați. Această construcție a fost anulată în 1879, când guvernul britanic a decis să introducă un regim de liber schimb în India. Scrieți ce am înlocuit prin ALFA.

**Răspuns:** Vama

**Comentarii:** Distanța de la fiecare post vamal până la postul vecin a fost la doar o milă, dintre care au fost fie garduri vii de 2,5 metri înălțime, fie ziduri de piatră, iar pe unele secțiuni ale barierei naturale barierele erau râuri largi.

**Autor:** Veronica Sirețeanu

**Sursa:** <http://muzey-factov.ru/tag/duties>

1. Un caz interesant s-a înregistrat în practica vamală în anul 1969. Astfel, la completarea declarației vamale, ei au indicat în boxa de intrare Honolulu, Hawaii, iar în calitate de încărcătură – pietre și praf. Scrieți măcar unul din numele celor vizați.

**Răspuns:** Neil Armstrong, Buzz Aldrin sau Michael Collins

**Comentarii:** În 1969, Echipajul Apollo 11, după întoarcerea de pe Lună, au fost forțați să se supună unei inspecții vamale. În coloana de plecare a formularului vamal a fost scris - Luna. A fost declarată și încărcătura - pietre lunare și praf lunar.

**Autor:** Veronica Sirețeanu

Sursa: <http://muzey-factov.ru/tag/duties>

1. ACEASTĂ ACȚIUNE a fost făcută de majoritatea țărilor după Cel De-al II-lea Război Mondial, dar nu a fost făcută, de exemplu, de Elveția. Ca urmare, a existat un influx considerabil de capital în țară – resurse valorificate până în prezent. Tot ACEASTA a fost făcut în 1936 de către guvernul german, pentru a face față Olimpiadei din Berlin. Ce acțiune a fost înlocuită prin ACEASTA?

**Răspuns:** creșterea impozitelor

**Criteriu:** creșterea taxelor, mărirea impozitelor și alte acțiuni după sens

**Comentarii:** În ansamblu, Elveția, rămânând neutră în timpul Celui de al II-lea Război Mondial, a evitat costuri suplimentare de infrastructură și a reușit, prin urmare, să mențină un nivel scăzut al impozitelor. Ca urmare, a existat un influx considerabil de capital în țară pentru motive legate de impozitare.

**Autor:** Veronica Sirețeanu

**Sursa:** o discuție interesantă cu Ion Mihai Felea, [www.wikipedia.org](http://www.wikipedia.org), <https://www.factretriever.com/olympics-costs-facts>

1. La o căutare simplă a numelui acestui scriitor, se afișează, în calitate de rezultat, printre altele, o referire la comunitatea de telecomunicații financiare interbancare mondiale. Numiți scriitorul.

**Răspuns:** Swift.

**Comentariu:** Society for Worldwide Interbank Financial Telecommunication(SWIFT) este răspuns la căutarea scriitorului englez Jonathan Swift.

**Autor:** Igor Volobuev (Donetsk) (adaptat de Veronica Sirețeanu)

**Sursa:** <http://en.wikipedia.org/wiki/SWIFT>; [www.db.chgk.info](http://www.db.chgk.info)

1. Un angajat al unei bănci britanice, Benedict Hancock, a fost recent condamnat de o instanță britanică la un an și jumătate în închisoare pentru falsificare și abuz în serviciu. Ancheta a demonstrat că acesta retrăgea ilegal, pe o perioadă îndelungată de timp, bani din conturile clienților băncii și le transfera în conturile altor organizații. Cu toate acestea, nu a primit niciun beneficiu financiar din aceste acțiuni. Dacă înțelegeți de ce Hancock a făcut astfel de operațiuni, atunci nu va fi greu să numiți un obiect de renume mondial situat lângă orașul său natal.

**Răspuns:** Pădurea Sherwood.

**Comentariu:** Dul Hancock, absolut dezinteresat, transfera banii organizațiilor care, în opinia sa, întâmpină dificultăți financiare. Și s-a născut (este o coincidență) în Nottingham, în locurile în care Robin Hood era bine-cunoscut pentru activități similare.

**Autor:** Echipa „Anno Domini" (adaptat de Veronica Sirețeanu)

**Sursa:** <http://www.bankir.ru/newsline/152218>, <http://www.votpusk.ru/news.asp?msg=208317>, <http://world.lib.ru/savanna/sherw.shtml>, [www.db.chgk.info](http://www.db.chgk.info)

1. Atenție! Blitz triplu
2. Scrieți în ce operă românească, protagonistul, în vederea onorării obligațiilor din cadrul unui contract de achiziții publice, solicită ajutorul forțelor supranaturale;
3. Scrieți în ce operă românească, se prezintă și exploatează dorința de avuție, născută din posesia unui capital mai impunător de către unul dintre protagoniști – capital ce nu este clar cum a fost (sau urma a fi) valorificat de către ceilalți protagoniști;
4. Scrieți în ce baladă românească, se prezintă antagonismul născut între un personaj bogat, cu capacități de deplasare și de posesie impresionante și sora acestuia.

**Răspuns:** (a) Balada „Mănăstirea Argeș”; (b) Balada „Miorița”; (c) Balada „Soarele și Luna”

**Criteriu:** pentru (a) se acceptă și ”Meșterul Manole”

**Autor:** Veronica Sirețeanu

**Sursa**: <http://www.romanianvoice.com/poezii/>

1. După cum știți, Pablo Escobar controla fluxuri financiare enorme și avea foarte mulți bani cash. Din acest considerent Escobar cheltuia lunar 2500 USD pentru procurarea elasticelor cu care se legau bancnotele.

Dar cine i-a adus lui Escobar prejudicii care se estimează la 10% din valoarea banilor lichizi pe care-i deținea?

**Răspuns:** șoareci/șobolani

**Comentariu:** șoarecii pătrundeau în încăperile unde erau depozitați banii și rodeau bancnotele.

**Autor:** Alexandru Fala

**Sursa:** http://muzey-factov.ru/tag/money

1. În mai multe limbi denumirea elementului a derivat de la indo-europeanul „sarpa”, cuvânt care desemna Luna. De altfel, babilonienii și asirienii considerau că acest element este simbolul Lunii. Care este denumirea elementului?

**Răspuns:** argint

**Comentariu:** „серебро” în rusă și „silver” în engleză provin de la „sarpa”

**Autor:** Alexandru Fala

**Sursa:** http: cтофактов.рф/20-интересных-фактов-о-серебре/, bible-facts.ru/628-interesnye-fakty-o-serebre.html

1. În întrebare este o înlocuire. Zidul ce apăra „Calea Basarabiei” a fost distrus de englezi în 1699. La sfârșitul sec XIX, „Calea Basarabiei” era cunoscută și pentru platanul ce creștea acolo. Ce a fost înlocuit prin ”Calea Basarabiei”?

R**ăspuns:** Wall Street

**Comentariu:** Lângă platan își desfășurau tranzacțiile agenții financiari, care în 1792 s-au înțeles să fondeze bursa din New York. Acordul a primit denumirea de „Înțelegerea Platanului” (Buttonwood Agreement engl.)

**Autor:** Alexandru Fala

**Sursa:** <https://ru.wikipedia.org/wiki/Уолл-стрит>

1. Impozitarea medievală în Europa se baza adesea pe un legământ între seniori și vasalii lor, cu Dumnezeu ca un terț important. Mai exact, colectarea excesivă de impozite era păcat împotriva lui Dumnezeu. Totuși, pentru că Dumnezeu nu ar fi protejat pe ACEȘTIA, ei ar putea fi impozitați excesiv. De fapt impozitarea ACESTORA a început cu romanii după distrugerea unui oraș important din anii ‘70 și continua și se desfășoară sub diferite forme și în diferite țări până în prima jumătate a sec. XX. Scrieți cine sunt aceștia.

**Răspuns:** Evreii

**Comentarii:** Taxus judaicus („taxa evreiască") era taxa impusă în imperiul Roman. Fiind de altă religie decât cea creștină, impozitarea acestora nu era considerată a fi un păcat.

**Autor:** Veronica Sirețeanu

**Sursa:** <https://www.factretriever.com/taxes-facts>

1. Întrebare cu înlocuire. Încă în anul 2002 oficial nu existau X- i în China. În 2007 numărul lor era de 106. În 2017 – deja 819, întrecând SUA, unde erau 571 X-i. Ce a fost înlocuit prin X-i?

**Răspuns:** Miliardari în dolari SUA (miliardari, miliardari $)

**Surse:** <https://ria.ru/economy/20180228/1515463725.html>  
<http://sanatateabuzoiana.ro/10-curiozitati-amuzante-despre-bani/#.WylKIFUzbIU>

1. Atenție! Ultima întrebare va fi, tradițional, despre o piesă muzicală. Protagonistul piesei muzicale a decis, într-o zi, să ia mașina prietenului (una proprie nu avea că făcea economii excesive) și să iasă în afara orașului, unde, pe marginea șoselei, a văzut o inscripție, care l-a făcut să caute târnăcopul și picamerul pentru a putea beneficia de ceea ce scria pe marginea șoselei. Noi am putut vedea o inscripție cu sens similar călătorind prin Chișinău cu troleibuzul. Este interesant că această inscripție se potrivește de minune locației Cupei de astăzi, dar și unuia dintre subiectele Cupei. Nu vă rugăm să numiți formația, numiți denumirea piesei muzicale, care replică inscripția de pe marginea șoselei, dacă aceasta conține și o adresare politicoasă.

**Răspuns:** Aici sunt banii Dumneavoastră

**Comentarii**: Este vorba de cântecul formației Taxi. O serie de troleibuze au pe geamul din spate inscripționat „Aceste troleibuze sunt meritul cetățenilor”. Faptul că Cupa dedicată finanțelor (implicit – banilor) are loc în sediul Ministerului Finanțelor este un indiciu, căci anume aici ajung impozitele achitate de cetățeni și agenți economici, adică – banii Dumneavoastră – **fapt pentru care Vă mulțumim!**

**Autor:** Veronica Sirețeanu

**Sursa:** <https://www.versuri.ro/versuri/taxi-aici-sunt-banii-dvs-_cb1.html>

<https://www.youtube.com/watch?v=ATmOJUHP98I>